
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 652 

4 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση της Ομογενούς Αλλοδαπής ΓΚΕΙΛ 

ΤΖΟΑΝΝΑ ΑΝΤΑΛΙΝ του ΜΠΕΡΥ ΜΙΧΑΕΛ. 1 

Καθορισμός αποδοχών των δασκάλων Θρησκείας, 

γλώσσας και δόγματος. 2 

Καθορισμός του αριθμού των δικαστικών λειτουργών 
που θα αποσταλούν στην αλλοδαπή με εκπαιδευτι¬ 
κή άδεια για το εκπαιδευτικό έτος 2004 - 2005. 3 

Αρμοδιότητες της Διεύθυνσης Δημοσίων Σχέσεων και 
Ενημέρωσης του Πολίτη. 4 


Αρμοδιότητες του Τμήματος για τα Ευρωπαϊκά θέμα¬ 
τα και τη Συνεργασία με τις Υπηρεσίες της Ευρω¬ 
παϊκής Ένωσης της Διεύθυνσης Διεθνών Σχέσεων 5 
Τροποποίηση της αριθμ. 142932/7.8.2003 ΚΥΑ των 
Υπουργών Οικονομίας και Οικονομικών, Εσωτερικών 
Δημόσιας Διοίκησης και Αποκέντρωσης και Γεωρ¬ 
γίας» Αντικατάσταση της αριθ. 265679/18.12.2001 
ΚΥΑ όπως τροποποιήθηκε και ισχύει σχετικά με τον 
καθορισμό διαδικασιών, προϋποθέσεων και δικαιο- 
λογητικών υπαγωγής επενδυτικών σχεδίων / ενεργει¬ 
ών των Τομέων της θαλάσσιας Αλιείας, Υδατοκαλ¬ 
λιεργειών και Εσωτερικών Υδάτων, Εμπορίας και Με¬ 
ταποίησης προϊόντων αυτών στον καν. Ε.Ε. 2792/99 
καθώς και καταβολής των οικονομικών ενισχύσεων 
στους τελικούς αποδεκτές» (1224Β) όπωςτροποποι- 
ήθηκε με την αριθ. 140725/25.3.2004 όμοια Κοινή 

Υπουργική Απόφαση (505 Β). 6 

Κατάργηση της ΥΠΠΟ/ΔΙΟΙΚ/57762/24.10.2003 κοι¬ 
νής υπουργικής απόφασης (ΦΕΚ Β' 1636), τροπο¬ 
ποίηση της ΥΠΠΟ/ΓΝΟΣ/67343/22.12.2000 κοινής 
υπουργικής απόφασης (ΦΕΚ ΒΊ 620) και μεταβίβα¬ 
ση αρμοδιοτήτων καθώς και της εξουσίας να υπο¬ 
γράφει «με εντολή υπουργού» στον Γενικό Γραμ¬ 


ματέα του Υπουργείου Πολιτισμού. 7 

Συμπλήρωση της 37120/3.7.2002 απόφασης ΥΠΠΟ/ΔΙ- 
ΟΙΚ/Α4/33339/2163του Υπουργείου Πολιτισμού πε¬ 
ρί καθορισμού Γ ραμματέωντου Κ.Α.Σ., Κ.Σ.Ν.Μ. και 

Τοπικών Συμβουλίων Μνημείωντου ΥΠΠΟ. 8 

Τροποποίηση της 1676/Δ.Υ.Π./19.12.2001 απόφασης 

του Γ ενικού Γ ραμματέα Περιφέρειας Αττικής. 9 

Ίδρυση νέου Καταφυγίου Άγριας Ζωής στη θέση 
«Αλυκή», του Δήμου Νάξου, Νομού Κυκλάδων, Πε¬ 
ριφέρειας Νοτίου Αιγαίου. 10 


ΑΠΟΦΑΣΕΙ Σ 

(ΐ) 

Πολιτογράφηση της Ομογενούς Αλλοδαπής ΓΚΕΙΛ 
ΤΖΟΑΝΝΑ ΑΝΤΑΛΙΝ του ΜΠΕΡΥ ΜΙΧΑΕΛ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 100274/8045/28.4.2004 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, γίνεται 
δεκτή η από 13.4.2004 αίτηση πολιτογράφησης της ομογε¬ 
νούς αλλοδαπής ΓΚΕΙΛ ΤΖΟΑΝΝΑ ΑΝΤΑΛΙΝ του ΜΠΕΡΥ 
ΜΙΧΑΕΛ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ.ΝΑΚΟΣ 
-♦- 

Αριθ. 2/20009/0022 (2) 

Καθορισμός αποδοχών των δασκάλων Θρησκείας, 
γλώσσας και δόγματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 19του Ν.3379/1955 (ΦΕΚ260/1955τ.Ά) 
περί του προσωπικού της Δημόσιας Εκπαίδευσης. 

2. Της παρ.4 του άρθρου 85 του Ν. 1566/1985 ΦΕΚ 
167/1985 τ.Α' «Δομή και λειτουργία» Π/θμιας και Δ/θμιας 
Εκπαίδευσης». 

3. Του Ν.3205/2003 (ΦΕΚ297/Ά) «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες συναφείς διατάξεις. 

4. Του άρθρου 40 του Ν.849/1978, ΦΕΚ 232 τ.Ά. 

5. Των αρ.: α) 25153/1957 (ΦΕΚ 86/1957 τ.Β'). 

Β) 143968 Π .Δ. (ΦΕΚ 104/1958τ.Β'). 

Γ) 78871/1962 (ΦΕΚ 125/1962τ.Β'). 

ΚΥΑ με τις οποίες έχουν συσταθεί θέσεις δασκάλων θρη¬ 
σκείας, Γλώσσας και Δόγματος σε σχολεία του Κράτους. 

6. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα», όπως προστέθηκε με το άρθρο 27 

του Ν. 2081/1992 και αντικαταστάθηκε με το άρθρο 1 του 
Ν. 2469/1997 (ΦΕΚ38/Α). 

7. Του Φ.833/23.3.2004 εγγράφου της Περιφερειακής 
Δ/νσης Α' θμιας και Β' θμιας εκπαίδευσης Ν.Αιγαίου, 
Δ/νση Α/θμιας Εκπαίδευσης Κυκλάδων. 

8. Την ανάγκη καθορισμού, σε νέα βάση, των αποδοχών 
τους μετά την ισχύ του Ν. 3205/2003. 

Το γεγονός ότι από τις διατάξεις της απόφασης αυτής 
προκαλείται δαπάνη που ανέρχεται στο ποσό των 220.984 
ευρώ περίπου, για το τρέχον οικονομικό έτος, η οποία θα 
αντιμετωπιστεί από τις εγγεγραμμένες πιστώσεις, του 
κωδικού 19-210, στον προϋπολογισμό του Υπουργείου 
Εθνικής Παιδείας. 

Η ετήσια δαπάνη του ποσού των 220.984 ευρώ περίπου 
για καθένα από τα επόμενα πέντε (5) οικονομικά έτη θα 
αντιμετωπίζεται με την πρόβλεψη και εγγραφή του παρα¬ 
πάνω ποσού στους ΚΑΕ της κατηγορίας 0200 του ειδικού 
φορέα 19-210 στον προϋπολογισμό ενός εκάστου των πέ¬ 
ντε (5) επομένων ετών. 

9. Τηςπαρ.γ'του άρθρου 3του Ν.2362/1995 ΦΕΚ247τ.Α'. 

10. Την αρ.14650/ΔΙΟΕ 85/17.3.2004 Κοινή απόφαση 
του Πρωθυπουργού καιτουΥπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών», αποφασίζουμε: 

Καθορίζουμε από 1.1.2004 τις τακτικές μηνιαίες αποδο¬ 
χές (βασικός μισθός, λοιπά επιδόματα και παροχές) των 
δασκάλων θρησκείας, γλώσσας και δόγματος που υπη¬ 
ρετούν στις θέσεις που συστήθηκαν με τις αναφερόμενες 
στο σκεπτικό ΚΥΑ, ως ακολούθως: 

1. Οι ανωτέρω δάσκαλοι κατατάσσονται στο Μ. Κ. 18 της 
Κατηγορίας Δ.Ε. του Ν.3205/2003 και ανά 5ετία λαμβά¬ 
νουν τις αποδοχές του επόμενου Μ.Κ. της ίδιας κατηγο- 
ρίας. 

2. Α) Οικογενειακή παροχή 

Β) Κίνητρο Απόδοσης 

Γ) Επίδομα προβληματικών και παραμεθορίων περιο¬ 
χών 

Δ) Επίδομα εξωδιδακτικής απασχόλησης 

Ε) Επίδομα εορτών και αδείας. 

Τα παραπάνω επιδόματα και παροχές καταβάλλονται 
με ανάλογη εφαρμογή των διατάξεων των παρ.Α 3,4, του 
άρθρου 8 και των άρθρων 9,11 και 12 του Ν.3205/2003. 

3. Στους παραπάνω δασκάλους χορηγούνται και κατα¬ 
βάλλονται οι εκάστοτε αυξήσεις αποδοχών που θα χορη¬ 
γηθούν στο προσωπικό της Δημόσιας Διοίκησης που διέ- 
πεται από τις διατάξεις του Ν.3205/2003. 

4. Από της ισχύος της παρούσας καταργείται κάθε άλ¬ 
λη ΚΥΑ κατά το μέρος που ρυθμίζει τις τακτικές μηνιαίες 
αποδοχές, πρόσθετες αμοιβές και παροχές των δασκά¬ 
λων θρησκείας, γλώσσας και δόγματος. 

Η απόφαση ισχύει από 1.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2004 

οι ΥΠΟΥΡΓΟΙ 

ΥΦ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ Μ. ΓΙ ΑΝ Ν ΑΚΟΥ 


Αριθ. 2/17239/0022 (3) 

Καθορισμός του αριθμού των δικαστικών λειτουργών που 
θα αποσταλούν στην αλλοδαπή με εκπαιδευτική άδεια 
για το εκπαιδευτικό έτος 2004 - 2005. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: α) του άρθρου 46 του κώδικα οργανι¬ 
σμού δικαστηρίων και κατάστασης δικαστικών λειτουρ¬ 
γών (κυρωτικός Νόμος 1756/1988, Α'35), όπως τροποποι¬ 
ήθηκαν με το άρθρο 7 παράγραφος 4 του Ν. 1868/1989 (Α' 
230), β) του άρθρου 54του Ν. 3205/2003 (ΦΕΚ297 Α) «Μι- 
σθολογικές ρυθμίσεις λειτουργών... και άλλες συναφείς 
διατάξεις» γ) του άρθρου 29 Α του Ν. 1558/1985 (ΦΕΚ 
137 Α ), που προστέθηκε με το άρθρο 27 του Ν. 2081/1992 
(ΦΕΚ 154 Α) και τροποποιήθηκε με το άρθρο 1 παρ.2ατου 
Ν. 2469/1997 (ΦΕΚ38Α) και δ) του άρθρου 22 παρ.3του Ν. 
2362/1995 «Περί Δημοσίου Λογιστικού, ελέγχου των δα¬ 
πανών του Κράτους, κ.λπ.» (ΦΕΚ247 Α). 

2) Την υπ' αριθμ.14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ 519 Β). 

3) Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 57 Α) και 

4) Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού 
ύψους 75.312,96 ευρώ για το τρέχον οικονομικό έτος και 
150.625,92 ευρώ για το έτος 2005. Η ανωτέρω δαπάνη για 
το τρέχον οικονομικό έτος θα καλυφθεί από τις εγγε¬ 
γραμμένες πιστώσεις του προϋπολογισμού του Υπουρ¬ 
γείου Δικαιοσύνης (ΕΦ 17-210, 220 ΚΑΕ 282), για δε το 
επόμενο έτος, από τις πιστώσεις που θα εγγραφούν 
στους εν λόγω ΚΑΕ για το σκοπό αυτό, ορίζουμε: 

Τον αριθμό των δικαστικών λειτουργών, που θα απο¬ 
σταλούν στην αλλοδαπή με εκπαιδευτική άδεια, για το εκ¬ 
παιδευτικό έτος 2004-2005, ως εξής: 

1. Του Συμβουλίου της Επικράτειας, παρέδρων και ει¬ 
σηγητών, σε δύο (2). 

2. Των Πολιτικών και ποινικών δικαστηρίων, απότο βαθ¬ 
μό του ειρηνοδίκη, του πρωτόδικη και του αντεισαγγελέα 
πρωτοδικών μέχρι του εφέτη και του αντεισαγγελέα εφε- 
τών, σε έξι (6). 

3. Τωντακτικών διοικητικών δικαστηρίων, απότο βαθμό 
του πρωτόδικη μέχρι του εφέτη, σε τρεις (3) και 

4. Του Ελεγκτικού Συνεδρίου, Παρέδρων και Εισηγη¬ 
τών, σε ένα (1). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 
-Φ- 

Αριθ. 80018 (4) 

Αρμοδιότητες της Διεύθυνσης Δημοσίων Σχέσεων και 
Ενημέρωσης του Πολίτη. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη τις διατάξεις : 

1. Της παρ. 2 του άρθρου 25 του Ν. 3227/2004 «Μέτρα 

για την αντιμετώπιση της ανεργίας και άλλες διατάξεις» 
(31/Α'). 

2. Του άρθρου 29 Ατού Ν. 1558/1985 (137/Α') όπωςπρο- 
στέθηκε με το άρθρο 27 του Ν. 2081/1992 (154/Α') και 
αντικαταστάθηκε με το άρθρο 1 παρ. 2 ατού Ν.2469/1997 
(38/Α'). 

3. Του Π.Δ/τος 368/1989 «Οργανισμός Υπουργείου Ερ¬ 
γασίας» (163/Α') όπως τροποποιήθηκε και ισχύει σήμερα. 

4. Την αριθ. Υ1 /10.3.2004 απόφαση του Πρωθυπουρ¬ 
γού «Μεταβολή τίτλων Υπουργείων και καθορισμός της 
σειράς τάξης των Υπουργείων» (513/Β'). 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Καθορίζουμε τις αρμοδιότητες της Διεύθυνσης Δημο¬ 
σίων Σχέσεων και Ενημέρωσης του Πολίτη που ανάγονται 
στα ακόλουθα θέματα και κατανέμονται μεταξύ των Τμη¬ 
μάτων ως εξής: 

α) Τμήμα Δημοσίων Σχέσεων και Επικοινωνίας, στο 
οποίο υπάγονται: 

αα) Η οργάνωση συνεδρίων, ημερίδων, συσκέψεων και 
λοιπών εκδηλώσεων σε θέματα του Υπουργείου σε συ¬ 
νεργασία με τις καθ' ύλην αρμόδιες Διευθύνσεις στο εσω¬ 
τερικό και το εξωτερικό. 

αβ) Η μέριμνα, προετοιμασία και οργάνωση εορταστι¬ 
κών και λοιπών εκδηλώσεων, η προσφορά αναμνηστικών 
δώρων κατά την διάρκεια συσκέψεων ή εορταστικών εκ¬ 
δηλώσεων. 

αγ) Η μέριμνα για την κάλυψη δαπανών που αφορούν 
τις Δημόσιες Σχέσεις σε συνεργασία με την Διεύθυνση Οι¬ 
κονομικού. 

αδ) Η μέριμνα για την προβολή των δραστηριοτήτων 
του Υπουργείου σε εθνικό και διεθνές επίπεδο. 

αε) Η μέριμνα για την με οπτικοακουστικά, έντυπα και 
λοιπά μέσα κάλυψη των εκδηλώσεων του Υπουργείου. 

αστ) Η επιμέλεια υποδοχής και φιλοξενίας αντιπροσω¬ 
πειών προσωπικοτήτων, ξένων επισήμων και λοιπών φι- 
λοξενουμένωντης πολιτικής Διοίκησης του Υπουργείου, 
β) Τμήμα Σχέσεων με τον Πολίτη, στο οποίο υπάγονται: 
βα) Η μελέτη, υπόδειξη και παρακολούθηση εφαρμο¬ 
γής μέτρων για τη διευκόλυνση της επικοινωνίας των πο¬ 
λιτών με τις υπηρεσίες του Υπουργείου. 

ββ) Η μέριμνα για τη διάδοση ενημερωτικών φυλλαδίων 
και οδηγιών σχετικά με θέματα αρμοδιότητας του Υπουρ¬ 
γείου. 

βγ) Η μέριμνα για την πληροφόρηση των πολιτών σε θέ¬ 
ματα απασχόλησης και λοιπών συναφών θεμάτων σε συ¬ 
νεργασία με τις καθ' ύλην αρμόδιες Διευθύνσεις του 
Υπουργείου. 

βδ) Η μέριμνα, για την τηλεφωνική παροχή πληροφο¬ 
ριών προς τους πολίτες, για θέματα αρμοδιότητας του 
Υπουργείου ή τη σύνδεση με το Κέντρο Διοικητικών Πλη¬ 
ροφοριών. 

βε) Η εισήγηση για το περιεχόμενο περιοδικών εντύπων 
του Υπουργείου σε θέματα εργατικής νομοθεσίας αρμο¬ 
διότητας του Υπουργείου Απασχόλησης και Κοινωνικής 
Προστασίας. 

γ) Τμήμα Γραμματείας Ανώτατου Συμβουλίου Εργα¬ 
σίας (Α.Σ.Ε.) και Διαχείρισης του Ειδικού Λογαριασμού 
Α.Σ.Ε., στο οποίο υπάγονται: 

γα) Η κατάρτιση Προϋπολογισμού, Απολογισμού του 
Ειδικού Λογαριασμού του Α.Σ.Ε. 
γβ) Η έγκριση και έκδοση αποφάσεων δαπανών, 
γγ) Η συγκέντρωση και ο έλεγχος των δικαιολογητικών 
δαπανών. 

γδ) Η έκδοση χρηματικών ενταλμάτων πληρωμής και 
προπληρωμής. 


γε) Οι τραπεζικές και λοιπές εργασίες, (αναλήψεις, εμ¬ 
βάσματα, έκδοση τραπεζικών ενταλμάτων). 

γστ) Η εκκαθάριση δαπανών που αφορούν αποζημιώ¬ 
σεις : α) για πρόσθετη εργασία των υπαλλήλων Κεντρικής 
Υπηρεσίας και του Σ.ΕΠ.Ε. 

καθώς και β) μελών Συμβουλίου Ολομέλειας καιΤμημά- 
των Α.Σ.Ε. 

γζ) Η εκκαθάριση εκτάκτων λειτουργικών δαπανών του 
Υπουργείου. 

γη) Ο καταμερισμός εισερχομένων θεμάτων στα αντί¬ 
στοιχα Τμήματα Α.Σ.Ε. 

γθ) Η διεκπεραίωση εγγράφων και η τήρηση αρχείου 
Πρακτικών Ολομέλειας - Τμημάτων και δικαιολογητικών 
πληρωμής δαπανών. 

γι) Η τήρηση λογιστικών βιβλίων και γενικά η παρακο¬ 
λούθηση κίνησης του λογαριασμού Α.Σ.Ε. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάΐου 2004 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. 80019 (5) 

Αρμοδιότητες του Τμήματος για τα Ευρωπαϊκά θέματα 
και τη Συνεργασία με τις Υπηρεσίες της Ευρωπαϊκής 
Ένωσης της Διεύθυνσης Διεθνών Σχέσεων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη τις διατάξεις: 

1. Της παρ. 6του άρθρου 25του Ν. 3227/2004 «Μέτρα για 
την αντιμετώπιση της ανεργίας και άλλες διατάξεις» (31 /Α'). 

2. Του άρθρου 29 Ατού Ν. 1558/1985 (137/Α) όπως προ¬ 
στέθηκε με το άρθρο 27 του Ν. 2081/1992 (154ΑΛ) και αντι- 
καταστάθηκε με το άρθρο 1 παρ. 2 ατού Ν.2469/1997 (38/Α'). 

3. ΤουΠ.Δ/τος 368/1989«ΟργανισμόςΥπουργείου Ερ¬ 
γασίας» (163/Α') όπως τροποποιήθηκε και ισχύει σήμερα. 

4. Την αριθ. Υ1/10.3.2004 απόφαση του Πρωθυπουρ¬ 
γού «Μεταβολή τίτλων Υπουργείων και καθορισμός της 
σειράς τάξης των Υπουργείων» (513/Β'). 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Στο Τ μήμα Ευρωπαϊκών θεμάτων και συνεργασίας με τις 
Υπηρεσίες της Ευρωπαϊκής Ένωσης της Διεύθυνσης Διε¬ 
θνών Σχέσεων ανατίθενται οι παρακάτω αρμοδιότητες: 

γα) Συνεργασία με 1) τις Υπηρεσίες του Υπουργείου, 2) τα 
αρμόδια Υπουργεία, 3) τις Υπηρεσίες της Ευρωπαϊκής Ένω¬ 
σης, 4) το Υπουργείο Εξωτερικών και 5) τη Μόνιμη Ελληνική 
Αντιπροσωπεία στην Ευρωπαϊκή Ένωση για χειρισμό και 
προώθηση θεμάτων αρμοδιότητας του Υπουργείου, 
γβ) Χειρισμός θεμάτων του Υπουργείου με την Μόνιμη 
Ελληνική Αντιπροσωπεία (Μ.Ε.Α.) της Ευρωπαϊκής Ένω¬ 
σης, όταν υπάρχουν συναρμοδιότητες δύο ή πλέον Διευ- 
θύνσεωντου Υπουργείου, μετά από προηγούμενη συνερ¬ 
γασία με τις αρμόδιες Διευθύνσεις, 
γγ) Τήρηση αρχείου και λειτουργία γραφείου τεκμη¬ 
ρίωσης για θέματα σχέσεων αρμοδιότητας Υπουργείου 
και Μόνιμης Ελληνικής Αντιπροσωπείας (Μ.Ε.Α.) της Ευ¬ 
ρωπαϊκής Ένωσης και φροντίδα για έγκυρη ενημέρωση 
των καθ' ύλην αρμοδίων Διευθύνσεων. 

γδ) Παρακολούθηση της διαδικασίας ενσωμάτωσης 
του Κοινοτικού Δικαίου στην Εθνική Νομοθεσία και επι- 

σήμανση ανακυπτόντωνπροβλημάτωνπροςτις αρμόδιες 
Διευθύνσεις του Υπουργείου. 

γε) Προετοιμασία και οργάνωση των Συμβουλίων των 
Υπουργών Απασχόλησης, Κοινωνικών Υποθέσεων, Υγεί¬ 
ας και Καταναλωτών. 

γστ) Συντονισμός των Υπηρεσιών του Υπουργείου και 
της Μόνιμης Ελληνικής Αντιπροσωπείας στην Ευρωπαϊκή 
Ένωση προς παρακολούθηση των εργασιών της Ομάδας 
Κοινωνικών Θεμάτων. 

γζ) Προετοιμασία και συντονισμός των Υπηρεσιών του 
Υπουργείου Απασχόλησης και Κοινωνικής Προστασίας 
κατά την ανάληψη από τη χώρα μας της προεδρίας της 
Ευρωπαϊκής Ένωσης. 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2004 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. 148564 (6) 

Τροποποίηση της αριθμ. 142932/7.8.2003 ΚΥΑ των Υπουρ¬ 
γών Οικονομίας και Οικονομικών, Εσωτερικών Δημό¬ 
σιας Διοίκησης και Αποκέντρωσης και Γεωργίας « Αντι¬ 
κατάσταση της αριθ. 265679/18.12.2001 ΚΥΑ όπωςτρο- 
ποποιήθηκε και ισχύει σχετικά με τον καθορισμό 
διαδικασιών, προϋποθέσεων και δικαιολογητικών υπα¬ 
γωγής επενδυτικών σχεδίων/ενεργειώντωνΤομέωντης 
θαλάσσιας Αλιείας, Υδατοκαλλιεργειών και Εσωτερικών 
Υδάτων, Εμπορίας και Μεταποίησης προϊόντων αυτών 
στον καν. ΕΈ. 2792/99 καθώς και καταβολής των οικο¬ 
νομικών ενισχύσεων στους τελικούς αποδεκτές» 
(1224Β) όπως τροποποιήθηκε με την αριθ. 140725/ 
25.3.2004 όμοια Κοινή Υπουργική Απόφαση (505 Β). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 29 Ατού Ν. 1558/1985 «Κυβέρνηση και κυ¬ 
βερνητικά όργανα» (Α 137), όπως το άρθρο αυτό προστέθη¬ 
κε με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων τροποποίηση διατάξεων του θεσμού 
των Επιμελητηρίων, τροποποίηση διατάξεων του Ν. 
1721 /1987 για τον εκσυγχρονισμό των επαγγελματικών ορ¬ 
γανώσεων των εμπόρων Βιοτεχνών και λοιπών επαγγελμα- 
τιώνκ.α. διατάξεις» (Α 154) καιτροποποιήθηκεμετηνπαρ.2α 
του άρθρου 1 του Ν. 2469/1997 «περιορισμός και βελτίωση 
της αποτελεσματικότητας των κρατικών δαπανών» (Α 38). 

β. Του Ν.Δ. 131/1974 «περί παροχής οικονομικών ενι¬ 
σχύσεων στη γεωργική, κτηνοτροφική, δασική και αλιευτι¬ 
κή παραγωγή, όπως τροποποιήθηκε με το Ν. 1409/1983», 
όπως τροποποιήθηκε με το άρθρο 4 παρ. 2 Ν 1409/1983 
«τροποποίηση και συμπλήρωση των διατάξεων του Ν.Δ. 
131/1974» (Α199) καιτου άρθρου 11 του Ν. 2512/1997. 

γ. Του Ν. 2065/1992 «περί εγκρίσεως οικονομικών ενι¬ 
σχύσεων από τους Υπουργούς Οικονομικών και Γ εωργίας. 

δ Του Ν. 2601/1998 «ενισχύσεις ιδιωτικών επενδύσεων 
για την οικονομική και περιφερειακή ανάπτυξη της χώρας 
και άλλες διατάξεις» (81 Α) όπως τροποποιήθηκε και συ¬ 
μπληρώθηκε. 


ε. Του Ν. 1647/1986 όπως έχει αντικατασταθεί με το άρ¬ 
θρο 52 του Ν. 1832/1989 «Δαπάνη και εκτός έδρας κινή¬ 
σεις και οδοιπορικά έξοδα και αμοιβή για ειδική εργασία 
πέραν από τα συνήθη καθήκοντα μόνιμου και με σύμβαση 
αόριστου χρόνου προσωπικό κλπ». 

στ. Του Ν. 3147/5.6.2003 (ΦΕΚ 135/Α/5.6.2003) περί 
«ρύθμισης θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις» (Α 135). 

ζ . Του Π.Δ. 402/1988 «Οργανισμός Υπουργείου Γεωρ¬ 
γίας» όπως τροποποιήθηκε και ισχύει (187 Α). 

η. Του Π.Δ. 344/2000 «Άσκηση επαγγέλματος γεωτεχνι¬ 
κού» 

θ. Του Π.Δ. 186/1992 (Κ.Β.Σ.) 

ι. Τις σχετικές διατάξεις των Ν. 2992/2002 και 2954/2001 
κ. Του Π.Δ. 121/2004 «Διορισμός Υπουργών και 
Υφ/ργών» (Α 84) 

2. Την αριθ. Υ1 /10.3.2004 απόφαση του Πρωθυπουρ¬ 
γού « Μεταβολή τίτλων Υπουργείων και καθορισμός της 
σειράς τάξης των Υπουργείων» (Β 513). 

3. Την αριθ. 265679/18.12.2001 ΚΥΑ των Υπουργών 
Εσωτερικών, Δημόσιας Δ/σης και Αποκέντρωσης, Εθνι¬ 
κής Οικονομίας και Γεωργίας «Καθορισμός διαδικασιών, 
προϋποθέσεων και δικαιολογητικών υπαγωγής επενδυτι¬ 
κών σχεδίων / ενεργειών των Τομέων της θαλάσσιας αλι¬ 
είας, Υδατ/γειών και Εσωτ. Υδάτων, Εμπορίας και Μετα¬ 
ποίησης Προϊόντων αυτών στον Καν. ΕΈ. 2792/99 καθώς 
και καταβολής των οικονομικών ενισχύσεων στους τελι¬ 
κούς αποδέκτες» (Β 1769), όπως αντικαταστάθηκε με την 
αριθ. 142932/28.8.2003 όμοια απόφαση των Υπουργών 
Εσωτερικών, Δημόσιας Δ/σης και Αποκέντρωσης, Εθνι¬ 
κής Οικονομίας και Οικονομικών και Γεωργίας (Β 1224) 
που τροποποιήθηκε με την αριθ. 140725/5.3.2004 όμοια 
απόφαση (Β 505) (Μέτρα 2.1,2.2,3.2,3.4, και 3.5 ΕΠΑΛ 
2000-2006). 

4. Το συμπλήρωμα προγραμματισμού Ε.Π.ΑΛ. 2000- 
2006 καθώς και τα κριτήρια αξιολόγησης πράξεων όπως 
εγκρίθηκαν, τροποποιήθηκαν και ισχύουν. 

5. Την αριθ. 263659/2001 ΚΥΑ «περί έγκρισης ΕΠΑΛ 
2000-06 στα πλαίσια του ΚΠΣ 2000-2006» 

6. α. Τον Καν.Ε.Ε. 1260/1999 του Συμβουλίου «περί γε¬ 
νικών διατάξεων για τα διαρθρωτικά Ταμεία». 

β .Τον Καν.Ε.Ε. 1263/1999 του Συμβουλίου «για το χρη¬ 
ματοδοτικό μέσο προσανατολισμού της αλιείας». 

γ. Τον Καν ΕΈ. 2792/1999 του Συμβουλίου « για τον καθο¬ 
ρισμό των λεπτομερών κανόνων και ρυθμίσεων σχετικά με 
την κοινοτική διαρθρωτική βοήθεια στοντομέατης αλιείας. 

δ . Τον Καν. Ε. Ε. 1685/2000 « για τη θέσπιση λεπτομε¬ 
ρών κανόνων εφαρμογής του Καν. ΕΈ. 1260/1999, όσον 
αφορά την επιλεξιμότητα των δαπανών των ενεργειών 
που συγχρηματοδοτούνται από τα διαρθρωτικά ταμεία. 

7. Την αριθ. 817/28.3.2001 Απόφαση της Ευρ. Επιτρο¬ 
πής για την έγκριση του Επιχειρησιακού Προγράμματος 
του τομέα της Αλιείας. 

8. το γεγονός ότι από τις διατάξεις της παρούσας δεν 
προκαλείται δαπάνη σε βάρος του δημοσίου, αποφασί¬ 
ζουμε: 

Άρθρο μόνο 

Η παράγραφος 7 του άρθρου 7 της αριθ. 142932/2003 
(1224 Β) Κοινής Υπουργικής Απόφασης αντικαθίσταται 
ως εξής: 

7. Στη σύνθεση της Γνωμοδοτικής Επιτροπής μετέχουν: 
α. Ο Γ ενικός Γ ραμματέαςτου Υπ. Αγροτικής Ανάπτυξης 
και Τροφίμων, ως Πρόεδρος με αναπληρωτή το Γενικό 
Δ/ντή Αλιείας, 
β. Ο Γ ενικός Δ/ντής Αλιείας 
γ. Εκπρόσωπος του ΓΕΩΤΕΕ 

δ. Εκπρόσωπος της ΠΑΣΕΓΕΣ 

ε.Τρείς εμπειρογνώμονες οριζόμενοι από τον Υπουργό 
Αγροτικής Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ ΓΕΩΡ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Σ. ΤΣΙΤΟΥΡΙΔΗΣ 
-♦- 

Αριθ. 33979/2212 (7) 

Κατάργηση της ΥΠΠΟ/ΔΙΟΙΚ/57762/24.10.2003 κοινής 
υπουργικής απόφασης (ΦΕΚ Β' 1636), τροποποίηση 
της ΥΠΠΟ/ΓΝΟΣ/67343/22.12.2000 κοινής υπουργι¬ 
κής απόφασης (ΦΕΚ Β' 1620) και μεταβίβαση αρμοδιο¬ 
τήτων καθώς και της εξουσίας να υπογράφει «με εντο¬ 
λή αναπληρωτή υπουργού» στον Γενικό Γραμματέα 
του Υπουργείου Πολιτισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 7 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ Α' 251). 

2. Την ΥΠΠΟ/ΓΝΟΣ/67343/22.12.2000 κοινή απόφαση 
των Υπουργών Εσωτερικών Δημόσιας Διοίκησης και Απο¬ 
κέντρωσης, Εθνικής Οικονομίας και Οικονομικών και Πο¬ 
λιτισμού «Σύσταση Ειδικής Υπηρεσίας στο Υπουργείο 
Πολιτισμού με τίτλο «Υπηρεσία Διαχείρισης Επιχειρησια¬ 
κού Προγράμματος «Πολιτισμός» (ΦΕΚ Β' 1620). 

3. Την ΥΠΠΟ/ΔΙΟΙΚ/57762/24.10.2003 κοινή απόφαση 
των Υπουργών Οικονομίας και Οικονομικών, Εσωτερικών, 
Δημόσιας Διοίκησης και Αποκέντρωσης και Πολιτισμού 
«Συγκρότηση Διοικητικού Τομέα στο Υπουργείο Πολιτι¬ 
σμού» (ΦΕΚ 1636/7.11.2003). 

4. Τις διατάξεις των άρθρων 25,29 και29Ατου Ν. 1558/ 
1985 «Κυβέρνηση και Κυβερνητικά όργανα» (ΦΕΚΑ' 137). 

5. Την υπ’ αριθμ. ΔΙΔΚ/Φ. 1/2/6139/23.3.2004 απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (ΦΕΚ Β' 527). 

6. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «καθορισμός αρμοδιοτήτων των Υφυπουργών 
Οικονομίας και Οικονομικών». 

7. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη (ΦΕΚ Β' 527 και 558). 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


1. Καταργούμε την υπ’ αριθμ. ΥΠΠΟ/ΔΙΟΙΚ/57762/2003 
κοινή υπουργική απόφαση «Συγκρότηση Διοικητικού Το¬ 
μέα στο Υπουργείο Πολιτισμού» (ΦΕΚ Β' 1636). 

2. Αντικαθιστούμε το πρώτο εδάφιο του άρθρου 1 της 
υπ’ αριθμ. ΥΠΠΟ/ΓΝΟΣ/67343/22.12.2000 κοινής υπουρ¬ 
γικής απόφασης «Σύσταση Ειδικής Υπηρεσίας στο 
Υπουργείο Πολιτισμού με τίτλο «Υπηρεσία Διαχείρισης 
Επιχειρησιακού Προγράμματος «Πολιτισμός» (ΦΕΚ Β' 
1620) ως εξής: «Στο Υπουργείο Πολιτισμού συνιστάται ει¬ 
δική υπηρεσία με τίτλο «Υπηρεσία Διαχείρισης Επιχειρη¬ 
σιακού Προγράμματος "Πολιτισμός", η οποία υπάγεται 
απευθείας στον Υπουργό Πολιτισμού». 

3. Από το πρώτο εδάφιο της παραγράφου 2 του άρθρου 
5 της υπ’ αριθμ. ΥΠΠΟ/ΓΝΟΣ/67343/22.12.2000 κοινής 
υπουργικής απόφασης «Σύσταση Ειδικής Υπηρεσίας στο 
Υπουργείο Πολιτισμού με τίτλο «Υπηρεσία Διαχείρισης 
Επιχειρησιακού Προγράμματος «Πολιτισμός» (ΦΕΚ Β' 
1620) διαγράφεται η φράση «μετά από πρόταση του Ειδι¬ 
κού Γραμματέα Προγραμμάτων και Έργων Ευρωπαϊκής 
Ένωσης του ΥΠΠΟ». 

4. Στον Γενικό Γ ραμματέα του Υπουργείου Πολιτισμού με¬ 
ταβιβάζουμε την άσκηση όλων των αρμοδιοτήτων της «Υπη¬ 
ρεσίας Διαχείρισης Επιχειρησιακού Προγράμματος "Πολιτι¬ 
σμός", καθώς και την εξουσία να υπογράφει «με εντολή ανα¬ 
πληρωτή υπουργού» όλες τις αποφάσεις, εντάλματα, 
έγγραφα, εντολές ή άλλες πράξεις σε θέματα της Ειδικής 
Υπηρεσίας αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάΐου 2004 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθ. ΥΠΠΟ/ΔΙΟΙΚ/Α4/33339/2163 (8) 

Συμπλήρωση της 37120/3.7.2002 απόφασης ΥΠΠΟ/ΔΙ- 
ΟΙΚ/Α4/33339/2163 του Υπουργείου Πολιτισμού περί 
καθορισμού Γραμματέων του Κ.Α.Σ., Κ.Σ.Ν.Μ. και Το¬ 
πικών Συμβουλίων Μνημείων του ΥΠΠΟ. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 49, 50 και 52 (παρ. 3 και 5) του Ν. 3028/ 
2002 «Περί προστασίας των Αρχαιοτήτων και εν γένει της 
Πολιτιστικής Κληρονομιάς». 

β) Το Π.Δ. 191/2003 «Οργανισμός Υπουργείου Πολιτισμού». 

2. Την αριθ. ΥΠΠΟ/ΔΙΟΙΚ/Α5/37120/3.7.2002 Υπουργική 
απόφαση καθορισμού Γραμματέων του Κ.Α.Σ, Κ.Σ.Ν.Μ. 
και Τοπικών Συμβουλίων του ΥΠΠΟ. 

3. Την αριθ. 133/24.3.2004 (ΦΕΚ 527/Β/24.3.2004) από¬ 
φαση του Πρωθυπουργού και Υπουργού Πολιτισμού που 
αφορά στην ανάθεση Άσκησης αρμοδιοτήτων στην Ανα¬ 
πληρωτή Υπουργό Πολιτισμού Φάνη Πάλλη - Πετραλιά και 
στους Υφυπουργούς Γ εώργιο Ορφανό και Πέτρο Τατούλη. 

5. Το αριθ. 7/28.04/2004 Φ.Ε.Α. του Γενικού Γραμματέα. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Συμπληρώνουμε την αριθ. 37120/3.7.2002 Υπουργική 
Απόφαση «Καθορισμός Γραμματέων του Κ.Α.Σ, Κ.Σ.Ν.Μ. 
και Τοπικών Συμβουλίων Μνημείων» ως προς τους γραμ¬ 
ματείς του Κεντρικού Αρχαιολογικού Συμβουλίου, οι 
οποίοι θα προέρχονται και από τον κλάδο ΠΕ Διοικητικού 
του ΥΠΠΟ. 

2. Κατά τα λοιπά εξακολουθεί να ισχύει η παραπάνω 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2004 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-Φ- 

Αριθ. 13554/2003 (9) 

Τροποποίηση της 1676/Δ.Υ.Π./19.12.2001 Απόφασης 
του Γενικού Γραμματέα Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 93/1993 (ΦΕΚ.Α' 39/1993) με τις 
οποίες μεταβιβάστηκες αρμοδιότητα γιατη μεταφορά αδιά¬ 
θετων κεφαλαίων προερχόμενων από κρατική επιχορήγηση 
εφόσον δεν προβλέπεται η άμεση χρησιμοποίησή τους. 

2. Τις διατάξεις του άρθρου 42 του Ν. 2218/1994 (ΦΕΚ 
Α' 90/13.6.1994) «Ίδρυση νομαρχιακής αυτοδιοίκησης, 
τροποποίηση διατάξεων για την πρωτοβάθμια αυτοδιοί¬ 
κηση κ.ά. διατάξεις». 

3. Τις διατάξεις του άρθρου 203 του Π.Δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 

4. Τις διατάξεις του άρθρου 9 του Ν. 2503/1997 (ΦΕΚ 
107/1997τ.Α') « Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτωνγιατηντοπική αυτοδιοίκηση 
και άλλες διατάξεις». 

5. Τις διατάξεις του Ν. 2647/22.10.1998 «Μεταβίβαση 
αρμοδιοτήτων στις Περιφέρειες και την Αυτοδιοίκηση και 
άλλες διατάξεις». 

6. Τις διατάξεις του άρθρου 11 του Ν. 2839/2000(ΦΕΚΑ' 
196/12.9.2000) «Ρυθμίσεις θεμάτων Υπουργείου Εσωτε¬ 
ρικών Δημόσιας Διοίκησης και Αποκέντρωσης και άλλες 
διατάξεις». 

7. Τις διατάξεις του άρθρου 12 του Ν. 2880/30.1.2001 
(ΦΕΚ 9/30.1.2001 τ.Α') «Πρόγραμμα Πολιτεία για τη με¬ 
ταρρύθμιση και τον εκσυγχρονισμό της δημόσιας διοίκη¬ 
σης κ.ά. διατάξεις». 

8. Την αριθμ. 16978/12.11.2003 (ΦΕΚ 1693/Β/2003) από¬ 
φαση του Γενικού Γραμματέα Περιφέρειας Αττικής περί 
μεταβίβασης αρμοδιοτήτων και εξουσίας υπογραφής 
«Με εντολή Γ ενικού Γ ραμματέα» αποφάσεων, εγγράφων 
και άλλων πράξεων. 

9. Την αριθμ. 1676/Δ.Υ.Π./19.12.2001 απόφαση του Γενι¬ 
κού Γραμματέα Περιφέρειας Αττικής, περί μεταφοράς 
αδιάθετων υπολοίπων από λογαριασμούς των πρώην 
Κρατικών Παιδικών Σταθμών που τηρούσαν στην Τράπεζα 
της Ελλάδος, σε λογαριασμούς του Ν.Π.Δ.Δ. «Δημοτικού 
Παιδικοί Σταθμοί του Δήμου Αθηναίων», αποφασίζουμε: 

Τροποποιούμε την υπ' αριθμ. 1676 Δ.Υ.Π./19.12.2001 
απόφαση του Γενικού Γραμματέα Περιφέρειας Αττικής 
για διάθεση και μεταφορά του υπόλοιπου χρηματικού πο¬ 
σού, συμπεριλαμβάνοντας το ποσό του λογαριασμού 
266320 της Τράπεζας της Ελλάδος, που τηρούσε ο πρώ¬ 
ην Κ.Π.Σ. Πεδίου Άρεως καιπιστώνοντάςτο στο λογαρια¬ 
σμό 84429988 της Τ ράπεζας Αττικής, που έχει ανοίξει το 
ΝΠΔΔ «Δημοτικοί Παιδικοί Σταθμοί Δήμου Αθηναίων». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-Φ- 

Αριθ. 1380 (10) 

Ίδρυση νέου Καταφυγίου Άγριας Ζωής στην θέση «Αλυ¬ 
κή», του Δήμου Νάξου, Νομού Κυκλάδων, Περιφέρει¬ 
ας Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/Α') «Διοίκη¬ 
ση, Οργάνωση, Στελέχωση της Περιφέρειας κ.λπ.». 

2. Τις διατάξεις του Ν.Δ. 86/1969 «Περί Δασικού Κώδικος». 

3. Τις διατάξεις του Ν.Δ. 996/1971 «Περί αντικαταστά- 
σεως και συμπληρώσεως διατάξεων τίνων του Νομοθετι¬ 
κού Διατάγματος 86/1969 «ΠερίΔασικού Κώδικος και κω- 
δικοποιήσεως..». 

4. Τις διατάξεις του Ν. 177/1975 «Περί αντικαταστάσε- 
ως και συμπληρώσεως διατάξεωντινώντου Νομοθετικού 
Διατάγματος 86/1989». 

5. Το άρθρο 57, τροποποίηση και συμπλήρωση διατά- 
ξεωντου Ν.Δ. 86/1969«Δασικός Κώδιξ» (ΦΕΚ7Α'),του Ν. 
2637/1998 «Σύσταση Οργανισμού Πιστοποίησης κ.λπ.», 
(ΦΕΚ 200Α'/1996), με το οποίο τροποποιήθηκαντα άρθρα 
253 και 254 του ΝΔ 86/1989, όπως αυτά αντικαταστάθη- 
καναπότα άρθρα 3 και 4του Ν. 177/1975 (ΦΕΚ205Α'). 

6. Την αριθμ. 414 985/29.11.1985 (ΦΕΚ 757/Β7 
18.12.1985) κοινή υπουργική απόφαση των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας» όπως 
αυτή τροποποιήθηκε με τις 366599/16.12.1986 (ΦΕΚ 
1188/Β731.12.1990) και 294283/23.12.1997 (ΦΕΚ 68/Β7 
4.2.1998), κοινές αποφάσεις των Υπουργών Εθνικής Οι¬ 
κονομίας και Γεωργίας. 

7. Την απ. πρ. 1454/8.5.1997 απόφαση του Περ. Δ/ντή 
Νοτίου Αιγαίου (ΦΕΚ524τ.Β', 25.6.1997). 

8. Την αρ. 89880/1506/31.3.2000 εγκύκλιο του Γενικού Δι¬ 
ευθυντή Δασών και Φ.Π. «περί καταφυγίων άγριας ζωής». 

9. Τις διατάξεις του Ν. 2218/1994 (ΦΕΚ90Α') ίδρυση νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λπ.», όπως αυτές συ¬ 
μπληρώθηκαν με τις διατάξεις του Ν. 2240/1994 (ΦΕΚ 
153Α'), «Συμπλήρωση διατάξεων για την Νομαρχιακή Αυ¬ 
τοδιοίκηση κ.λπ.». 

10. Την από 19.4.2004 ΕΚΘΕΣΗ - ΕΙΣΗΓΗΣΗ της Δασο¬ 
λόγου Γλυκερίας Ντασιοπούλου, υπαλλήλου της Δ/νσης 
Δασών Ν. Κυκλάδων - Γ ραφείο Άγριας Ζωής και Βιοτόπων 
με την τελική πρόταση για την ανάγκη ίδρυσης του κατα¬ 
φυγίου άγριας ζωής στη θέση «Αλυκή» περιφέρειας Δή¬ 
μου Νάξου, του Νομού Κυκλάδων της περιφέρειάς μας, 
για λόγους που αναλυτικά αναφέρονται σ' αυτήν. 

11. Την σύμφωνη γνώμη Διευθυντή Δασών Ν. Κυκλάδων 
όπως επισημειωματικά αυτή εκφράζεται επί της παρούσης. 

12. Το γεγονός ότι η ίδρυση του καταφυγίου κρίνεται 
απαραίτητη επειδή ο υγρότοπος αυτός έχει μεγάλη οικο¬ 
λογική αξία και είναι πολύ σημαντικός για τα μεταναστευ- 
τικά είδη πουλιών που χρησιμοποιούν τον εναέριο διά¬ 
δρομο του Κεντρικού Αιγαίου κατά τη μεταναστευτική 
τους πορεία. Επιπλέον στη ύπαρξη μεγάλης ποικιλίας βιο¬ 
τόπων στην περιοχή οφείλεται η αξιοσημείωτη ποικιλία 

πουλιών, αμφίβιων, ερπετών και αμφίβιων, κάποια από τα 
οποία είναι ενδημικά, αποφασίζουμε: 

1. Ιδρύουμε μόνιμο καταφύγιο άγριας Ζωής στην θέση 
«Αλυκή» Περιφέρειας Δήμου Νάξου, Νήσου Νάξου, Νο¬ 
μού Κυκλάδων της Περιφέρειας μας, σε έκταση εμβαδού 
1.700 στρ. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
σχεδιάγραμμα, που επισυνάπτεται στην παρούσα, ορίζεται 
ως εξής: αρχίζει από ανατολικά την ασφαλτοστρωμένη οδό 
χώρας Νάξου - Αεροδρόμιο και με αγροτική οδό, Νότια με 
αγροτική οδό και την οδό Χώρας Νάξου - Αγίου Προκοπίου, 
Δυτικά με ασφαλτοστρωμένη οδό χώρας Νάξου - Αγίου 
Προκοπίου και Βόρεια με θάλασσα όπου και η αφετηρία. 

3. Εντός του καταφυγίου άγριας ζωής απαγορεύεται η 
Θήρα κάθε θηράματος και κάθε είδους άγριας πανίδας, η 
σύλληψη κάθε είδους της άγριας πανίδας για μη ερευνητι¬ 
κούς σκοπούς, η καταστροφή κάθε είδους ζώνης με φυτι¬ 
κή βλάστηση, η καταστροφή των ζωντανών φυτοφρακτών, 
η αμμοληψία, η αποστράγγιση και η αποξήρανση ελώδων 
εκτάσεων, η ρύπανση των υδατικών πόρων και η ένταξη 
έκτασης καταφυγίου άγριας ζωής σε πολεοδομικό ή ρυμο¬ 
τομικό σχεδίασμά. Η εκτέλεση έργων ή εργασιών και ιδίως, 
αλιευτικά έργα, έργα αναδασμού, τουριστικές και βιομη¬ 
χανικές εγκαταστάσεις, κατασκηνώσεις, λατομεία, μεταλ¬ 
λεία και δρόμοι, εκτελούνται αφού προηγουμένως έχει 
υποβληθεί μελέτη περιβαλλοντικών επιπτώσεων τύπου Α' 
και έχει χορηγηθεί έγκριση περιβαλλοντικών όρων. Κατ' 
εξαίρεση επιτρέπεται η σύλληψη ειδώντης άγριας πανίδας 
και η μεταφορά προς εμπλουτισμό άλλων κατάλληλων πε¬ 
ριοχών μόνο από τη Δασική Υπηρεσία. 


Με απόφασή μας, που θα δημοσιευθεί στην Εφημερίδα 
της Κυβερνήσεως, μπορεί να απαγορευθεί ή να τεθούν 
όροι ή περιορισμοί στην άσκηση της αλιείας, γεωργίας, 
βοσκής υλοτομίας, χρήσης των φυτοπροστατευτικών 
προϊόντων και της συλλογής και κοπής αρωματικών, βα¬ 
φικών, αρτυματικών, μελισσοκομικών και ανθοκομικών - 
διακοσμητικών φυτών για εμπορικούς σκοπούς. 

4. Η τήρηση της παρούσας ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, τους δημοτικούς και κοινοτικούς υπαλλή¬ 
λους (άρθρο 289παρ. 1 Ν.Δ. 86/1969) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18του άρθρου 287 ΝΔ 86/1969 και της 
αριθ. 414985/29.11.1985 (ΦΕΚ 757/Β'/18.12.1985) κοινής 
υπουργικής απόφασης των Υφυπουργού Εθνικής Οικο¬ 
νομίας και Αναπληρωτή Υπουργού Γεωργίας «Μέτρα δια¬ 
χείρισης της άγριας πτηνοπανίδας», όπως αυτή τροπο¬ 
ποιήθηκε και ισχύει σήμερα). 

5. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

6. Η ισχύς της απόφασης αυτής άρχεται από της δημο- 
σιεύσεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 21 Απριλίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

